রোদে বেরোনোর আগেই এক খাবলা সানস্ক্রিন? ত্বকের ধরন বুঝে না কিনলেই…

ওয়েব ডেস্ক: ত্বকের যত্নে (Skin Care) আর যা কিছু থাক বা না থাক, একটা সান্সক্রিন (Sunscreen) ড্রেসিং টেবিলে থাকবেই। গ্রীষ্মে তো বটেই। তবে সারাবছরই এই প্রসাধনীর (Cosmetics) চাহিদা তুঙ্গে। তপ্ত রোদ, অতিবেগনি রশ্মির (UV Ray) হাত থেকে সুন্দর ত্বককে বাঁচাতে এই প্রসাধনীর উপরেই ভরসা মেয়েদের। চিকিৎসকরা এও বলেন, শুধু রোদে বেরোনোর আগে নয়। বরং রোদে না বেরোলেও প্রতিদিন এই প্রসাধনী ব্যবহার করা উচিৎ। এমনকি রান্নার সময়ে আগুনের তাপ থেকে বাঁচতে রান্নার আগেও সানস্ক্রিন (Sunscreen) ব্যবহারের পরামর্শ দেন চিকিৎসকেরা।।।

কিন্তু বাজারের নামীদামী সানস্ক্রিনের ভিড়ে নিজের ত্বকের জন্য কোনটা উপযুক্ত সেটা বেছে নিতে খানিক সমস্যায় পড়েন মেয়েরা। আর তারপরেই না বুঝে এটা ওটা মুখে মেখে ত্বকের বারোটা বাজে। তখন সব দোষ হয় সানস্ক্রিনের (Sunscreen)। আসলে কেবল সঠিক এসপিএস (SPF) নয়। ত্বকের ধরন অনুযায়ী সানস্ক্রিন বেছে নেওয়া পরামর্শ দেন চিকিৎসকরা। তালিকায় যেমন জেল সানস্ক্রিন রয়েছে, তেমনই রয়েছে ওয়াটার বেসড বা ক্রিম বেসড সানস্ক্রিন। এবার ভুল সানস্ক্রিন মাখলে কী কী সমস্যা হয় জেনে নিন।

আরও পড়ুন: পুজোর এবার ট্রাই করুন মাটনের এই রেসিপি!

১. চিকিৎসকেরা বলছেন, ত্বকের ধরন যদি তৈলাক্ত হয় সেক্ষেত্রে জেল বেসড সানস্ক্রিনই ভাল। অতিরিক্ত চ্যাট চ্যাটে বা তেলতেলে যে কোনও প্রসাধনী তৈলাক্ত ত্বকে ব্রণর উৎপাত বাড়ায়।

২. চোখ খুব সংবেদনশীল। তাই চোখ এড়িয়েই মুখে সানস্ক্রিন ব্যবহারের পরামর্শ দেন চিকিৎসকেরা। কিন্তু মাঝে মধ্যে বেখেয়ালেই চোখের মধ্যে রাসায়নির ভরা সানস্ক্রিন চলে গেলে। তারপরেই শুরু হয় জ্বালাভাব অস্বস্তির মতো সমস্যা। অনেক সময়েই গরমের চোটে ঘামে গলে পড়ে এই প্রসাধনী। দুই ক্ষেত্রেই সতর্ক থাকা জরুরি।

৩. একাধিক সংস্থার সানস্ক্রিনে অ্যালকোহল থাকায় অতিরিক্ত ব্যবহার করলে ত্বক শুষ্ক হয়ে পড়ে। ত্বকের নিজস্ব তেলতেলে ভাবটাও উধাও হয়ে যায়। তাই যাঁদের ত্বক শুষ্ক তাঁদের এই ধরনের সানস্ক্রিন এড়িয়ে চলাই ভাল। নিজের ত্বক অনুযায়ী অ্যালকোহল মুক্ত সানস্ক্রিন মাখা ভাল।

৪. বেশকিছু সানস্ক্রিনে উপস্থিত থাকে অক্সিবেনজোন বা অ্যাভোবেনজোন নামক দুই রাসায়নিক। যা মাখলেই ত্বকে অ্যালার্জিজনিত সমস্যা ম্যান্ডেটরি। যাঁদের ত্বক সেন্সিটিভ, তাঁদের এই প্রসাধনী এড়িয়ে চলাই ভাল। নিজের ত্বক অনুযায়ী এই দুই রাসায়নিক মুক্ত সানস্ক্রিন মাখা ভাল।

দেখুন অন্য খবর